Diari Oficial de la Generalitat Valenciana


Sumari del DOGV 2440, del 01-02-1995 (1995/833702)

DECRET 15/1995, de 24 de gener, del Govern Valencià, pel qual s'aprova la concessió d'un aval de la Generalitat Valenciana a l'Entitat Pública de Sanejament d'Aigües Residuals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/01/24/15/dof/vci/html**

### Dades del document

Número de DOGV
:   2440

Data del DOGV
:   01-02-1995

Secció del DOGV
:   DISPOSICIONS GENERALS

Número del document
:   1995/833702


Data del document
:   24-01-1995

Organisme emissor
:   Conselleria d'Economia i Hisenda

Tipus de document
:   Decret

DECRET 15/1995, de 24 de gener, del Govern Valencià, pel qual s'aprova la concessió d'un aval de la Generalitat Valenciana a l'Entitat Pública de Sanejament d'Aigües Residuals de la Comunitat Valenciana.   
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.   
D'altra banda, l'article 84, apartat quatre, del text refós de la Llei d'Hisenda Pública de la Generalitat Valenciana, aprovat pel Decret Legislatiu del Govern Valencià de 26 de juny de 1991, faculta el Govern Valencià per a renunciar al benefici d'excussió establert en l'article 1.830 del Codi Civil en el supòsit que els beneficiaris dels avals foren corporacions locals, entitats autònomes i empreses de la Generalitat Valenciana, i sempre que, en el cas d'aquestes últimes, es tracte d'operacions de finançament a llarg termini d'actuacions derivades de projectes d'inversió emmarcats en els objectius plurianuals de planejament econòmic del Govern Valencià.  
Basant-se en la normativa esmentada, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 24 de gener de 1995,  
DECRETE:  
Article primer  
Autoritzar el conseller d'Economia i Hisenda per a la firma d'un aval de Tresoreria a favor de l'Entitat Pública de Sanejament d'Aigües Residuals de la Comunitat Valenciana, destinat a garantir una operació de crèdit, acollida a la línia Medi Ambient de l'Institut de Crèdit Oficial, que s'ha de concertar amb la Caixa d'Estalvis de València, Castelló i Alacant, Bancaixa, per un import de 80.955.800 pessetes de principal, per a finançar l'execució d'una obra inclosa en el Pla Director de Sanejament i Depuració de la Comunitat Valenciana, segons les estipulacions contingudes en els annexos d'aquest decret.  
Així mateix, és autoritzat per atorgar avals destinats a garantir obligacions derivades de la utilització d'instruments financers de cobertura, vinculats a l'operació de crèdit a què es refereix el paràgraf anterior, i a determinar, en el supòsit de fer-ne ús, les condicions d'aquests avals en el marc del que estableix la Llei d'Hisenda Pública de la Generalitat Valenciana.  
Article segon  
En l'atorgament dels avals a què es refereix l'article anterior, es renuncia al benefici d'excussió recollit en l'article 1.830 del Codi Civil.  
DISPOSICIó FINAL  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 24 de gener de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ  
ANNEX I  
València, ... de ... de 1995.  
Aurelio Martínez Estévez, conseller d'Economia i Hisenda, en nom de la Generalitat Valenciana, complint el que disposa la Llei d'Hisenda Pública de la Generalitat Valenciana, i en virtut del Decret 15/1995, de 24 de gener, del Govern Valencià, concedeix un aval a l'Entitat Pública de Sanejament d'Aigües Residuals de la Comunitat Valenciana com a garantia d'una operació de crèdit, per import de 27.560.532 pessetes de principal, que s'ha de formalitzar amb la Caixa d'Estalvis de València, Castelló i Alacant, Bancaixa, a un termini de deu anys, inclosos tres de mancança, i a un tipus d'interés, variable anualment, amb referència al mibor menys un punt.  
Les condicions de l'aval seran les que a continuació es detallen:  
1. Aquest aval es destinarà a garantir l'operació de crèdit esmentada, amb la finalitat de finançar la construcció de l'ampliació de la depuradora d'aigües residuals de Crevillent (Alacant), inclòs en el Pla Director de Sanejament i Depuració de la Comunitat Valenciana.  
2. Aquest aval garanteix la totalitat del principal del préstec i els interessos, fins a l'extinció de l'obligació principal, sense la possibilitat de realitzar novacions en el contracte de préstec sense l'autorització del conseller d'Economia i Hisenda.  
3. La concessió d'aquest aval comporta el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificat de la disposició per part del prestatari i d'informar, puntualment i al venciment, del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.   
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, amb renúncia al benefici d'excussió recollit en l'article 1830 del Codi Civil, d'acord amb el que estableix l'article 84.4 del Text Refós de la Llei d'Hisenda Pública de la Generalitat Valenciana, modificat per la disposició addicional setena d) de la Llei 6/1993, de 31 de desembre, de Pressupostos de la Generalitat Valenciana per a l'exercici 1994.  
El conseller d'Economia i Hisenda, Aurelio Martínez Estévez.  
ANNEX II  
Contracte d'aval entre la Generalitat Valenciana i l'Entitat Pública de Sanejament d'Aigües Residuals de la Comunitat Valenciana.  
D'una banda Aurelio Martínez Estévez, conseller d'Economia i Hisenda de la Generalitat Valenciana, i de l'altra Javier Vegas López-Manzanares, gerent de l'Entitat Pública de Sanejament d'Aigües Residuals de la Comunitat Valenciana  
EXPOSEN:  
1. Que el Govern Valencià, en virtut de les competències que li confereix la legislació vigent, i a proposta del conseller d'Economia i Hisenda, autoritzà mitjançant el Decret 15/1995, de 24 de gener, del Govern Valencià, la concessió d'un aval a l'Entitat Pública de Sanejament d'Aigües Residuals de la Comunitat Valenciana, destinat a garantir una operació de crèdit que s'ha de formalitzar amb la Caixa d'Estalvis de València, Castelló i Alacant, Bancaixa, per import de 66.657.510 pessetes de principal a un termini de 10 anys de duració.  
2. Que les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, i els termes i les condicions de la garantia prestada, per a la qual cosa lliurement i voluntàriament convenen subscriure aquest contracte d'acord amb les següents  
CLàUSULES:  
Primera   
La Generalitat Valenciana es compromet a avalar l'Entitat Pública de Sanejament d'Aigües Residuals de la Comunitat Valenciana, en els termes establerts en el Decret 15/1995, de 24 de gener, del Govern Valencià.   
Segona  
Per la prestació de la garantia descrita en concepte d'aval, l'Entitat Pública de Sanejament d'Aigües Residuals de la Comunitat Valenciana es compromet, mentre l'aval estiga en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
Tercera  
L'Entitat Pública de Sanejament d'Aigües Residuals de la Comunitat Valenciana es compromet a trametre a la Conselleria d'Economia i Hisenda, per mitjà de l'Institut Valencià de Finances, els seus estats financers i l'auditoria d'aquests.  
Quarta  
L'entitat avalada es compromet expressament a presentar justificació documental de la destinació de l'import avalat, a facilitar la inspecció i el control que exercirà la Conselleria d'Economia i Hisenda per tal de comprovar-ho, i també de la solvència de l'entitat garantida, amb aquesta finalitat podrà comprovar els balanços, els comptes de resultats i altres estats de llibres comptables.  
Cinquena  
La Generalitat Valenciana per l'aval prestat respon del pagament de les obligacions només en el cas que el deutor no complesca aquestes obligacions, en els termes indicats en l'annex I del Decret 15/1995, de 24 de gener, del Govern Valencià, i amb les reserves de drets que s'estableixen en la normativa general de l'Estat en aquest tipus de contractes.  
Sisena  
Una vegada efectuat el pagament, la Generalitat Valenciana se subrogarà en tots els drets que l'entitat beneficiària de les garanties tinga contra l'avalat.   
Les despeses que es puguen produir com a conseqüència de l'exercici de les accions derivades d'aquest contracte, seran en tot cas a compte de l'avalat.  
València, ... de ... de 1995  
Aurelio Martínez Estévez, conseller d'Economia i Hisenda; Javier Vegas López-Manzanares, gerent de l'Entitat Pública de Sanejament d'Aigües Residuals de la Comunitat Valenciana.


Còpia Permalink ELI